Адәы зегь ахьынеимоу, ҳаӷеиҭа, адгьыл ҵысра ҟалазшәа, ауаа аххы ишеилаҳац еилаҳауан, зшьамхы еибагоз зегьы еижәибаҵа ахаҳә ду ахьышьҭаз агәҭахь еихон, аха уа ианеидҵәаҵәаӡалак, ирзымычҳакәа, дырҩегьых шьҭахьҟа идәықәлон, дырҩегьых еибахәаҽырц егьрыгхомызт, ашәарҭа ӷәӷәа ззыҟалаз реиԥш, еицәыӡызгьы, ахаан еибамбарызшәа, аӡәи-аӡәи наҟ-ааҟ хьыӡҳәала еиқәҿырҭуан, аа, амарџьақәа, аа, абааԥсқәа рҳәон!